Musci pl euro carpi. 
Fam. LesKeaceae. Trih. Hypneae , 
2. Hookeria Pappeana, 
Caule elongato prostrato, ramis subadscendentibus sim- 
plicibus ; foliis quadriseriatis distichis semi amplexicaulibus 
oblique ovato -oblongis acuminatis patentibus superne den- 
tato-serratis immarginatis , nervis binis sublateralibus ad me- 
dium evanescentibus ; seta erecta glabra apice incrassata in- 
curva; theca horizontali ovato -cylindrica ; operculo conico 
acuminato; calyptra glabra basi partita. 
Ilab. Ad Cap. B. S. (Zwellendam) legit Pappe; a claris- 
simo Kunze communicata. 
Adnot. Intense viridis : caulis elongatus ramis simplici- 
bus, inaequalibus, irregnlariter pinnatim dispositis, subadscen- 
dentibus ramosus; folia quadriseriata, disticha, conformia, pa- 
tentia, siccitate apice recurva, semiamplexicaulia, basi uno la- 
tere intlexo obliqua, ovato-oblonga, breve acuminata, apice us- 
que infra medium dentato - serrata, immarginata , nervis binis 
inaequalibus unilateralibus ad medium evanescentibus ; seta 
semiuncialis laevis superne incrassata incurva , theca ovato- 
cylindrica , deoperculata immutata , horizontalis ; operculum 
conico acuminatum, vix breve_rostratum; calyptra glabra flaves- 
cens, superne cylindrica, basi campanulato-dilatata sub octo- 
ties partita ; dentes peristomii exterioris solidi interiores les- 
keoideos aequantes. 
Locus system. Inter Hookeriam polytrichoidem Spreng. 
et H. incurvam Hook. ; a priore proxima differt : statura mi- 
nore, depressa, foliis distichis minoribus breviter acuminatis, 
seta semiunciali (in ista vix emersa) theca horizontali et oper- 
culo conico acuminato (nec subulato), calyptra deinde glabra 
(illius pilosa). Ab Hookeria incurva , cuius statura similis : 
foliis acuminatis immarginatis remote serratis et textura soli- 
diore, etiam peristomii indole prorsus aliena. 
